OBSAH

[Výdavky rozpočtovej kapitoly MPRV SR 2](#_Toc390932642)

[1. Organizácia trhu s agrárnymi komoditami – trhovoorientované výdavky 4](#_Toc390932643)

[2. Priame platby 6](#_Toc390932644)

[2.1 Prechodné vnútroštátne platby 8](#_Toc390932645)

[3. Rozvoj vidieka 10](#_Toc390932646)

[4. Operačný program Rybné hospodárstvo 14](#_Toc390932647)

[5. Štátna pomoc a národné podpory 16](#_Toc390932648)

[6. Celková podpora do poľnohospodárstva a potravinárstva 18](#_Toc390932649)

 **Príloha 3**

# Výdavky rozpočtovej kapitoly MPRV SR

 Rozpočet kapitoly MPRV SR bol v roku 2013 rozpracovaný do nasledovných šiestich programov:

 Program **„Udržateľné lesné hospodárstvo“** je rozdelený do dvoch podprogramov: Obnova a rozvoj lesného hospodárstva a Výskum a odborná pomoc pre udržateľné lesné hospodárstvo. Program sa orientoval najmä na implementáciu princípov trvalo udržateľného obhospodarovania lesov prostredníctvom programov starostlivosti o lesy, mapovanie lesných pozemkov pre účely tvorby tematického štátneho mapového diela, komplexné zisťovanie stavu lesov s cieľom kategorizácie lesov, pásiem ohrozenia lesov emisiami a databázy hospodársko-úpravníckej typizácie, vyhotovovanie lesných hospodárskych plánov pre zabezpečenie odborného obhospodarovania lesov, monitorovanie lesov ohrozených požiarmi a starostlivosť o národné parky. V rámci programu sa realizoval aj výkon kompetencií špecializovanej štátnej správy na úseku lesného hospodárstva, so zameraním najmä na kontrolu dodržiavania právnych predpisov a záväzných právnych ustanovení na úseku lesného hospodárstva. Úlohou programu je funkčne integrované lesné hospodárstvo, zabezpečujúce ekologickú stabilitu krajiny a posilňujúce hospodársky a sociálny rozvoj regiónov a vidieka.

 Cieľom programu **„Potravinová bezpečnosť, zdravie a ochrana zvierat a rastlín“** je zabezpečenie produkcie a zásobovanie obyvateľstva kvalitnými potravinami, zabezpečovanie vysokej úrovne zdravia a ochrany zvierat a rastlín zamedzením šírenia nákaz a zabezpečenie konkurencieschopnosti slovenských producentov potravín. Program tvoria štyri podprogramy: Regulácia, formulácia a výkon veterinárnej a potravinovej služby, Zdravotná neškodnosť potravín, Poznatková báza na zabezpečenie kvality a bezpečnosti potravín, Regulácia vstupov, zdravie a kvalita rastlín.

 Program **„Tvorba, regulácia a implementácia politík“** je členený na sedem podprogramov: Podpora programov, Realizácia a administrácia finančných schém, Poznatková podpora tvorby politík, Pôdohospodársky informačný systém, Štatistický informačný systém, Pozemkové úpravy, Riadenie a kontrola – APRR. Zámerom programu je vysoký štandard tvorby politík a poskytovania služieb všetkým farmárom, obyvateľom vidieka, agropotravinárskemu priemyslu, spotrebiteľom, verejnosti a inštitúciám verejnej správy v súlade s princípmi Spoločnej poľnohospodárskej politiky. V zmysle platnej legislatívy boli poskytované konečným prijímateľom dotácie za účelom podpory a rozvoja pôdohospodárstva.

 Zámerom programu **„Podpora konkurencieschopnosti poľnohospodárstva** **a potravinárstva“** je medzinárodne konkurencieschopný, na spotrebiteľaorientovaný agropotravinársky sektor, vytvárajúci environmentálne udržateľný vidiecky ráz. Aktivity programu sú rozdelené do piatich podprogramov: Podpora poľnohospodárskych činností –priame platby, Rybné hospodárstvo EFT (operačný program Rybné hospodárstvo SR 2007 ‑ 2013), Stabilizácia trhu poľnohospodárskej produkcie (TOV), Poznatková podpora konkurencieschopnosti poľnohospodárstva, Plemenárska a kontrolná činnosť. Z hľadiska objemu alokovaných finančných prostriedkov tvorili najväčšiu časť programu štandardné nástroje Spoločnej poľnohospodárskej politiky.

 Program **„Rozvoj vidieka“** tvorí šesť podprogramov: Implementácia rámca podpory, Zveľaďovanie krajiny, Zvýšenie konkurencieschopnosti sektora poľnohospodárstva a lesného hospodárstva, Zlepšenie životného prostredia a krajiny, Kvalita života vo vidieckych oblastiach a diverzifikácia vidieckeho hospodárstva; - EPFRV (PRV SR 2007 – 2013), Leader – EPFRV (PRV SR 2007 – 2013). Cieľom programu „Rozvoj vidieka“ je životaschopné a ekologicky udržateľné vidiecke prostredie, stabilizujúce existujúcu populáciu na vidieku prostredníctvom generovania pracovných príležitostí a vyššejživotnej úrovne.

 Program **„Regionálny rozvoj“** je rozčlenený doôsmich podprogramov**:**

Operačný program Bratislavský kraj, Regionálny operačný program, Program cezhraničnej spolupráce SR – ČR**,** Program cezhraničnej spolupráce MR – SR, Program cezhraničnej spolupráce Rakúsko – SR, Program cezhraničnej spolupráce PR – SR, Program cezhraničnej spolupráce ENPI CBC MR – SR – Rumunsko – Ukrajina., Nezrovnalosti rezortu.Zámerom programu je sociálno-ekonomická vyrovnanosť regiónov. Podrobnejšie informácie týkajúce sa Programu„Regionálny rozvoj“ sú uvedené v prílohe 5.

 V rámci rozpočtu v roku 2013 boli zaradené v kapitole MPRV SR aj nasledovné medzirezortné podprogramy: Oficiálna rozvojová pomoc, Hospodárska mobilizácia, Príspevky SR do Medzinárodných organizácií a Protidrogová politika.

**Rozpočtové výdavky na podporu poľnohospodárstva v roku 2013**

v € Tabuľka 1

|  |  |  |  |  |  |
| --- | --- | --- | --- | --- | --- |
| **Ukazovateľ** | **Pôvodný****rozpočet** | **Upravený****rozpočet** | **Skutočné****čerpanie** | **Index** | **Index** |
| skut./pôv. | skut./upr. |
| **Trhovo orientované výdavky spolu** | **15 487 788** | **14 326 593** | **12 033 935** | **77,70** | **84,00** |
| z toho: výdavky EÚ | 12 000 000 | 12 000 000 | 9 707 342 | 80,89 | 80,89 |
|  financovanie zo ŠR | 3 487 788 | 2 326 593 | 2 326 593 | 66,71 | 100,00 |
| **Priame platby spolu** | **390 138 000** | **365 184 751** | **365 184 751** | **93,60** | **100,00** |
| v tom: výdavky EÚ | 357 020 000 | 324 936 035 | 324 936 035 | 91,01 | 100,00 |
|  financovanie zo ŠR | 33 118 000 | 40 248 716 | 40 248 716 | 121,53 | 100,00 |
| **Program rozvoja vidieka (2007 - 2013)** | **283 052 158** | **224 126 906** | **224 126 906** | **79,18** | **100,00** |
| v tom: výdavky EÚ | 218 830 908 | 174 551 166 | 174 551 166 | 79,77 | 100,00 |
| spolufinancovanie zo ŠR | 64 221 250 | 49 575 740 | 49 575 740 | 77,20 | 100,00 |
| **Európsky fond pre rybné hospodárstvo (2007 - 2013)** | **5 361 836** | **1 466 211** | **1 466 211** | **27,35** | **100,00** |
| v tom: výdavky EÚ | 3 857 439 | 1 088 882 | 1 088 882 | 28,23 | 100,00 |
|  financovanie zo ŠR | 1 504 397 | 377 329 | 377 329 | 25,08 | 100,00 |
| **Štátna pomoc a národné podpory** | **17 374 657** | **16 273 892** | **16 261 199** | **93,59** | **99,92** |
| **Regionálny rozvoj** | **434 120 088** | **203 360 634** | **203 360 634** | **47** | **100** |
| v tom: výdavky EÚ | 375 996 467 | 175 338 184 | 175 338 184 | 47 | 100 |
|  financovanie zo ŠR | 58 123 621 | 28 022 450 | 28 022 450 | 48 | 100 |
| **SPOLU**  | **1 145 534 527** | **824 738 987** | **822 433 636** | **72** | **99,72** |

Prameň: MPRV SR, Návrh záverečného účtu za rok 2013

|  |
| --- |
| Vypracoval: NPPC - VÚEPP |

Ciele zadefinované v programovej štruktúre kapitoly MPRV SR na rok 2013 boli so zreteľom na stanovené zámery programov dosiahnuté. Pri niektorých cieľoch sa vyskytli problémy s plnením, v súvislosti s krátením rozpočtu výdavkov na ich realizáciu.

## Organizácia trhu s agrárnymi komoditami – trhovoorientované výdavky

Realizáciu činností súvisiacich s organizovaním trhu zabezpečuje Pôdohospodárska platobná agentúra (PPA) – Sekcia organizácie trhu. Spoločná organizácia trhu s poľnohospodárskymi výrobkami bola vytvorená  Nariadením Rady (ES) č. 1234/2007. Trhovo orientované výdavky (TOV) sú financované z Európskeho poľnohospodárskeho záručného fondu (EPZF), ktorý je súčasťou všeobecného rozpočtu EÚ.

V roku 2013 boli v rámci trhovo orientovaných výdavkov realizované v SR rôzne podporné programy v sektoroch rastlinnej a živočíšnej výroby, opatrenia zamerané na školské mlieko a školské ovocie, ako aj vývozné náhrady.

**Schválený rozpočet na TOV bol v priebehu roka  roku 2013 upravený o prevod prostriedkov na spolufinancovanie do roku 2014. Skutočné čerpanie prostriedkov na TOV bolo vo výške 12 033 936 €, z toho prostriedkov EÚ 9 707 342 € a spolufinancovanie zo ŠR vo výške 2 326 593 €. Čerpanie prostriedkov bolo vo výške 84% upraveného rozpočtu.**

Špecifickú skupinu trhových opatrení predstavujú opatrenia vyžadujúce si spolufinancovanie zo štátneho rozpočtu (Program „Školské mlieko“, „Národný program stabilizácie a rozvoja slovenského včelárstva“ a pomoc organizáciám výrobcom a skupinám výrobcom v rámci operačných programov).

Vo **vinársko-vinohradníckom sektore** bola v roku 2013 vyplatená podpora v celkovom rozsahu 5 624 667 €, z toho na opatrenia na reštrukturalizáciu a premenu viníc vo výške 4 706 204 €, na podporu poistenia úrody v sume 187 244 € a na investície do spracovateľských zariadení, infraštruktúry vinárskych závodov a uvádzania vína na trh vo výške 695 925 €. V roku 2013 sa v rámci tohto sektora podporila aj propagácia na trhoch tretích krajín, a to sumou 35 294 €. Táto podpora sa vzťahuje na informačné a propagačné opatrenia týkajúce sa vín EÚ v tretích krajinách, a tým zvyšovanie ich konkurencieschopnosti v týchto krajinách.

V **sektore ovocia a zeleniny** bolo na operačné programy, ktoré vypracúvajú organizácie výrobcov, vyplatených 766 915 €.

Od školského roka 2009/2010 je súčasťou podporných mechanizmov v rámci Spoločnej organizácie poľnohospodárskych trhov EÚ program ***„Školské ovocie a zelenina“,*** do ktorého sa zapojilo aj Slovensko. Hlavným cieľomtohto programu je zvýšiť konzumáciu ovocia a zeleniny u detí, vplývať na zmenu ich stravovacích návykov a predchádzať chorobám zo zvýšenej hmotnosti a obezity. V školskom roku 2012/2013 sa do tohto programu zapojilo 1917 škôl a 393 851 detí. Cena dodaného ovocia a zeleniny do základných a materských škôl je hradená 73 % zo zdrojov EÚ a 27 % zaplatí žiak. Na program „školské ovocie bolo vyplatených“ 2 460 213 €.

**Sektor mlieka a mliečnych výrobkov:**

Program **„*školské mlieko“*** sa začal v SR realizovať od roku 2004, je pod záštitou EÚ a prebieha aj v iných štátoch EÚ. Cieľom programu je zvýšiť spotrebu mlieka a mliečnych výrobkov a podporiť  tak zdravú výživu detí, vychovávať ich k zdravému životnému štýlu a umožniť  deťom kupovať  si tieto výrobky za cenovo výhodnejších podmienok. Postupne  sa zvyšuje počet zapojených školských zariadení do programu a každoročne sa zvyšuje aj objem prostriedkov vynaložených na realizáciu tohto programu zo zdrojov EÚ a SR. Finančné prostriedky na dodávanie mlieka a mliečnych výrobkov žiakom v školských zariadeniach poskytuje EÚ a  SR zo štátneho rozpočtu. V školskom roku 2012/2013 sa do programu zapojilo 1 863 škôl. Výdavky na **„*školské mlieko“*** predstavovali 2 031 336 €.

Na národný program stabilizácie a rozvoja **včelárstva** bolo v roku 2013 vyplatených 1 148 811 €. Včelársky program je spolufinancovaný zo strany EÚ 50 % a zo strany štátneho rozpočtu rovnako 50 %. Ide o včelársky program, ktorý vypracúvajú ČŠ ako štúdiu o výrobnej a obchodnej štruktúre v sektore včelárstva na svojom území.

V roku 2013 boli vyplatené iba **vývozné náhrady** na živé zvieratá, a to v rozsahu 1 993 €, čo predstavovalo oproti predchádzajúcemu obdobiu podstatné zníženie. Hlavným dôvodom poklesu čerpania bolo stanovenie sadzby vývozných náhrad na mäso a živé zvieratá na nulovú úroveň. Sadzby vývozných náhrad v sektore vajec a hydiny boli najskôr znížené a následne stanovené na nulu.

**Prehľad čerpania trhovo orientovaných výdavkov (TOV)**

**v € Tabuľka 2**

|  |  |  |
| --- | --- | --- |
| **TOV** | **2012** | **2013** |
| Reštrukturalizácia vinohradov | 2 451 826 | 4 706 204 |
| Poistenie úrody | 201 659 | 187 244 |
| Investície do podnikov | 670 012 | 695 925 |
| Propagácia na trhoch tretích krajín | 37 827 | 35 294 |
| Akčné plány skupín výrobcov a operačné programy organizácií výrobcov | 825 920 | 766 915 |
| Školské ovocie | 2 056 430 | 2 460 213 |
| Školské mlieko  | 2 000 486 | 2 031 336 |
| Podpora včelárom  | 1 272 828 | 1 148 811 |
| Vývozné náhrady  | 75 475 | 1993 |
| Sušené krmivo | 120 827 | 0 |
| Potravinová pomoc | 65 181 | 0 |
| **SPOLU TOV** | **9 778 471** | **12 033 935** |

**Prameň: MPRV SR, PPA**

**Vypracoval:** NPPC - VÚEPP

**\*** Podpora „Potravinová pomoc“ bola určená pre sociálne odkázané osoby. Slovenská republika program realizovala prvýkrát v roku 2011, v roku 2012 sa program nerealizoval. Išlo o úhradu nákladov na prepravu pšenice a jačmeňa v rámci členského štátu a administratívnych nákladov v súlade s nariadením Komisie (EÚ) č. 945/2010, ktorým sa prijíma plán prideľovania zdrojov, ktoré sa majú v rozpočtovom roku 2011 vyúčtovať členským štátom za dodávky potravín z intervenčných zásob v prospech najodkázanejších osôb v EÚ a ktorým sa stanovujú výnimky z určitých ustanovení nariadenia (EÚ) č. 807/2010.

V rámci TOV je možné podporiť aj intervencie vo forme verejného skladovania prostredníctvom mimorozpočtového účtu. V priebehu rokov 2012 a 2013 nebol v rámci celej EÚ realizovaný žiadny intervenčný nákup obilnín a od septembra 2009 neboli uskutočnené nové nákupy v rámci verejnej intervencie v sektore mlieka a mliečnych výrobkov (maslo a sušené odtučnené mlieko).

## Priame platby

Priame platby tvoria závažnú súčasť výdajov EÚ do poľnohospodárstva a predstavujú dotácie na podporu príjmu poľnohospodárov podľa dopredu stanovených podmienok. Realizujú sa prostredníctvom EPZF vo forme bežných transferov nefinančným subjektom priamo hospodáriacim na pôde, ktoré spĺňajú podmienky pre ich poskytovanie. Rozpočtové stropy pre jednotlivé priame podpory na rok 2012 boli stanovené v nariadení Rady (ES) č. 73/2009 z 19. januára 2009. Dňa 27. júna 2012 bolo schválené vykonávacie nariadenie Komisie (EÚ) č. 564/2012, ktorým sa mení a dopĺňa nariadenie Rady č. 73/2009, a ktorým sa stanovujú ročné finančné rámce na rok 2012 uplatniteľné pre režimy priamej podpory.

Na základe uvedeného bol schválený rozpočet na priame platby 2012 upravený v zmysle stanovených limitov. Limit stanovený EÚ na platby SAPS bol vo výške 90 % priemeru krajín EU-15. Tieto prostriedky bolo možné doplniť národnými platbami (doplnková národná priama platba) až do výšky 10 %, t.j. spolu do výšky 100 % priemeru krajín EÚ z roku 2004. V schválenom rozpočte boli na doplnkovú národnú priamu platbu vyčlenené prostriedky vo výške 18 mil. €. Upravený rozpočet ovplyvnili zmeny v limitoch priamych podpôr stanovené v nariadení Komisie (EÚ) č. 564/2012 a aj prostriedky z prevodu z roku 2011 a prevod prostriedkov do roku 2013. V roku 2012 Slovenská republika v súlade s Nariadením Rady (ES) č. 73/2009 pristúpila k modulácii priamych platieb. V tejto súvislosti prišlo k úprave výplat niektorým subjektom. Čerpanie výdavkov k 31.12.2012 na priame platby bolo vo výške 370, 31 mil. € .

V roku 2013 Komisia (EÚ) 25. marca 2013 prijala návrh nariadenia Európskeho parlamentu a Rady o určení miery úpravy priamych platieb ustanovenej v nariadení (ES) č. 73/2009, pokiaľ ide o kalendárny rok 2013. Európsky parlament a Rada danú úpravu nestanovili do 30. júna, preto v súlade s čl. 18 ods. 4 nariadenia (ES) musela uvedené úpravy stanoviť Komisia. Na priame platby nad 2000 € sa uplatnila finančná disciplína stanovená nariadením Rady (EÚ) č. 1181/2013 z 19. novembra 2013 , ktorým sa určuje miera úpravy priamych platieb ustanovená v nariadení Rady (ES) č. 73/2009, pokiaľ ide o kalendárny rok 2013, a ktorým sa zrušuje vykonávacie nariadenie Komisie (EÚ) č. 964/2013, a to vo výške 2,453658 %.

Na základe uvedeného bol schválený rozpočet na priame platby na rok 2013 v objeme 390 138 000 € upravený v zmysle stanovených limitov na objem 365 184 750,82 €. Upravený rozpočet ovplyvnili aj prostriedky z prevodu z roku 2012 a prevod prostriedkov do roku 2014.

PPA oznamuje a vypláca záujemcom podpory formou:

* jednotnej platby na plochu (SAPS),
* platby na dojnicu,
* prechodných vnútroštátnych platieb (v roku 2012 doplnkových národných priamych platieb)
* osobitnej platby na cukor,
* osobitnej platby na ovocie a zeleninu.

 Najväčší objem prostriedkov bol v roku 2013 vyplatený na jednotnú platbu na plochu (SAPS) V nadväznosti na čl. 68 ods.1 písm. B) nariadenia Rady (ES) č. 73/2009 boli v rámci uvedených zdrojov realizované platby na dojnicu na riešenie špecifických nevýhod v sektore mlieka postihujúcich subjekty hospodáriace v znevýhodnených alebo zraniteľných oblastiach.

***Jednotná platba na plochu (SAPS)*** bola poskytovaná v zmysle § 2 nariadenia vlády SR č. 488/2010 Z. z. z 8. 12. 2010 o podmienkach poskytovania podpory v poľnohospodárstve formou priamych platieb v znení NV SR č. 495/2011 Z. z.(ďalej len č. „488/2010 Z. z.“) a v roku 2013 na základe novely 369/2012 Z. z.

Najvyšší počet žiadateľov je o priamu podporu SAPS. V porovnaní s rokom 2012 vzrástol počet prijatých žiadostí o 3,4 % a do konca roka 2013 bolo na túto podporu z celého počtu schválených žiadostí vyplatených takmer 91 % žiadostí a celkových podpôr vyplatených v mesiaci december takmer 96 %.

Suma vyplatených podpôr v roku 2013 bola krátená aj o finančnú disciplínu. Finančnej disciplíne podliehali priame platby za kampaň roka 2013 nad 2000 € .V porovnaní

s rokom 2012 bolo na jednotnú platbu na plochu v roku 2013 k 31. 12. vyplatená suma vyššia o 3,4 % na čo mal vplyv zvýšený počet schválených žiadostí, ale i stanovená sadzba.

Platba SAPS sa poskytla na poľnohospodársky využívanú pôdu jedným žiadateľom vedenú v evidencii pôdnych blokov a dielov pôdnych blokov o výmere najmenej 1  hektár, pričom táto výmera môže predstavovať viaceré súvislé diely jedného pôdneho bloku jednej kultúry (orná pôda, trvalé kultúry, záhradky, trvalý trávny porast) o výmere najmenej 0,3 hektára, ktorá bola k 30. 6. 2003 obhospodarovaná a udržiavaná v súlade s dobrými poľnohospodárskymi a environmentálnymi podmienkami (príloha č. 2 NV SR č. 488/2010 Z. z.) a je žiadateľovi k dispozícii k 31. 5. príslušného roka. Okrem dobrých poľnohospodárskych a environmentálnych podmienok je žiadateľ povinný plniť aj požiadavky hospodárenia, vrátane koeficientov pre výpočet množstva vyprodukovaného dusíka, ktoré sú uvedené v prílohe č. 3 a 4 NV SR č. 488/2010 Z. z. Od žiadateľov o túto platbu sa vyžadovalo aj zaťaženie na výmeru trvalých trávnych porastov. Pre rok 2012 bola stanovená požiadavka min. zaťaženia VDJ na ha TTP a pestovaných objemových krmovín s celkovou výmerou nad 20 ha. Naviazaním platby SAPS na dodržiavanie dobrých poľnohospodárskych a environmentálnych podmienok a podmienok hospodárenia (podmienky krížového plnenia) sa prispieva k šetrným postupom k životnému prostrediu, k udržiavaniu stavov hospodárskych zvierat.

***Platba na dojnicu* v** zmysle § 3 nariadenia vlády SR č. 488/2010 Z. z. z 8. 12. 2010 sa poskytla žiadateľovi ak:

a) hospodári v znevýhodnených oblastiach alebo hospodári v zraniteľných oblastiach,
b) má v centrálnom registri zvierat registrovanú farmu na chov hovädzieho dobytka,
c) dodrží retenčné obdobie chovu dojníc od 1. 6. do 31. 8. príslušného roku.
 Poskytnutie platby na dojnicu je podmienené podaním žiadosti a splnením podmienok pre poskytnutie jednotnej platby na plochu.

**Prehľad sadzieb pre priame platby v rokoch 2012 a 2013**

v € Tabuľka 3

|  |  |  |  |
| --- | --- | --- | --- |
| **Tituly** | **Merná jednotka** | **2012** | **2013** |
| SAPS | ha | 173,95 | 188,54 |
| Osobitná platba na cukor | ha | 597,47 | 594,41 |
| Platba na dojnicu | ks | 86,15 | 98,86 |
| Osobitná platba na ovocie a zeleninu | ha | 55,56 | 56,63 |
| Platba na chmeľ | ha | 269,75 | 269 |
| Platba na veľké dobytčie jednotky (VDJ) | ha | 35,8 | 30,00 a 60,00 |

Pre rok 2013 boli stanovené 2 druhy sadzieb na VDJ

Prameň: MPRV SR

Vypracoval: NPPC - VÚEPP

 Okrem SAPS a platby na dojnicu boli v rámci ostatných priamych platieb poskytované prostriedky (prostriedky EÚ a pohľadávka voči EÚ) na:

*-* ***Osobitnú platbu na cukor*** – cieľom je poskytnúť pestovateľom cukrovej repy kompenzáciu za zníženie nákupných cien ako aj výroby cukru.

**- *Osobitnú platbu na ovocie a zeleninu*** – účelom poskytnutých platieb je stabilizácia pestovateľských plôch ovocia a zeleniny, nakoľko platba je naviazaná na výmeru vybraných druhov ovocia a zeleniny.

###  Prechodné vnútroštátne platby

 V rámci prechodných vnútroštátnych platieb (v roku 2012 doplnkových národných priamych platieb) - priame podpory financované zo štátneho rozpočtu SR, boli v roku 2012 aj 2013 poskytnuté podpory:

**- *Platba na veľké dobytčie jednotky (VDJ****)* - účelom platby je udržanie upadajúcej živočíšnej výroby v SR a zabránenie znižovania počtov hospodárskych zvierat, chovom polygastrických druhov hospodárskych zvierat (hovädzí dobytok, ovce, kozy) sa zároveň zlepšuje udržiavanie trvalých trávnych porastov, čím poberatelia platieb výraznou mierou prispievajú ku krajinotvorbe.

Na platby VDJ boli do konca roka 2013 vyplatené finančné prostriedky vo výške 1 132 562 € pre  pre 2 325 žiadateľov čo predstavuje takmer 91 % z celkového počtu žiadateľov, z toho v dôsledku modulácie pre 1 339 žiadateľov zostali platby nulové.

Legislatíva:

Nariadenie vlády SR č. 266/2007 Z. z. o podmienkach poskytovania podpory v poľnohospodárstve formou doplnkovej národnej priamej platby na veľké dobytčie jednotky v znení NV SR č. 516/2010 Z. z., (ďalej len „266/2007“) , Nariadenie vlády SR č.152/20013 Z. z. o podmienkach poskytovania podpory v poľnohospodárstve formou prechodných vnútroštátnych platieb z 30. mája 2013.

Do veľkých dobytčích jednotiek patria:

* teľatá do šesť mesiacov na základe stavu zvierat k 31. 3. 2007,
* hovädzí dobytok od 6 do 24 mesiacov na základe stavu zvierat k 31. 3. 2007,
* býky, voly a jalovice nad 24 mesiacov na základe stavu k 31. 3. 2007,
* dojčiace kravy nad 24 mesiacov na základe stavu zvierat ku dňu podania žiadosti,
* ovce a kozy nad 12 mesiacov na základe stavu zvierat k 31. 3. 2007 ku dňu podania žiadosti a k individuálnemu referenčnému množstvu mlieka k 31. 3. 2007.

Platbu bolo možné poskytnúť najmenej na jednu VDJ a stav zvierat sa určil podľa centrálneho registra zvierat – CEHZ ( Centrálna evidencia hospodárskych zvierat).

*-* ***Podpora na chmeľ*** - účelom platby je finančne podporiť tradičných pestovateľov chmeľu.

**Platba na chmeľ**v zmysle § 3 nariadenia vlády SR č. č. 114/2009 z 18. marca 2009 o podmienkach poskytovania podpory v poľnohospodárstve formou doplnkových národných priamych platieb v rastlinnej výrobe (ďalej len „114/2009“) a v zmysle § 3 nariadenia vlády SR č.152/20013 Z. z. sa poskytne žiadateľovi na chmeľnicu evidovanú v evidencii pôdnych blokov a dielov pôdnych blokov k 31. 12. 2006, ak dosahuje výmeru najmenej 0,3 hektára.

 Ak výmera chmeľníc uvedená v žiadostiach o platbu presiahne 305,13 hektára, každému žiadateľovi sa poskytne platba na priamo úmerne zníženú výmeru chmeľnice podľa presiahnutej výmery. Žiadateľ o platbu na chmeľ je povinný hospodáriť v súlade s dobrými poľnohospodárskymi a environmentálnymi podmienkami podľa prílohy č. 2 nariadenia vlády SR č. 488/2010.

**- *Doplnková priama platba na plochu*** – od r. 2009 nahradila pôvodnú platbu na plodiny na ornej pôde, pričom sa jej rozsah rozšíril, platba sa poskytuje na plochy ornej pôdy, vinohradov, ovocných sadov, chmeľníc. **Doplnková platba na plochu** v zmysle § 2 nariadenia vlády SR č. 114/2009 a v zmysle § 2 nariadenia vlády SR č.152/20013 Z. z. sa poskytne na výmeru obhospodarovanej ornej pôdy, vinohradov, ovocných sadov a chmeľníc vedenú v evidencii pôdnych blokov a dielov pôdnych blokov o výmere najmenej 1 hektár, pričom táto výmera môže predstavovať viaceré súvislé diely jedného pôdneho bloku príslušného druhu pozemku o výmere najmenej 0,3 hektára a ktorá zároveň bola k 30. 6. 2003 obhospodarovaná a udržiavaná v súlade s dobrými poľnohospodárskymi a environmentálnymi podmienkami (príloha č. 2 nariadenia vlády SR č. 488/2010). Doplnkovú platbu možno poskytnúť žiadateľovi, ktorý na danú výmeru žiada o jednotnú platbu na plochu, pričom výmera, na ktorú žiada o doplnkovú platbu, nemôže byť väčšia ako výmera, na ktorú žiada o jednotnú platbu na plochu.

Nadoplnkovú platbu na plochuboli v roku 2012 a 2013 vyplatené prostriedky vzťahujúce sa na žiadosti schválené v predchádzajúcom období. Za roky  2012 a 2013 sa nevyplácala doplnková platba na plochu, pretože MPRV SR stanovilo na tento druh platby nulovú sadzbu.

 Čerpanie výdavkov na priame platby sa sústreďuje do posledného štvrťroka daného roka, t.j. po ukončení krížových kontrol (administratívnych kontrol, kontrol na mieste a diaľkového prieskumu zeme) oprávnených žiadostí. Po nadobudnutí právoplatnosti vydaného rozhodnutia je možné platbu realizovať. Približne 90% priamych platieb je realizovaných v mesiaci december príslušného roka. Do roku 2013 boli v súlade s § 8 zákona č. 523/2004 Z. z. prevedené prostriedky na výplatu priamych platieb vo výške 11 263 800 €.

**Súhrnný prehľad o vyplatených priamych platbách podľa dotačných titulov**

v  € Tabuľka 4

|  |  |  |
| --- | --- | --- |
| **Tituly** | **2012** | **2013** |
| **Jednotná platba na plochu (SAPS)** | 336 583 457 | 332 625 429 |
| **Dojnice** | 12 186 892 | 12 425 430 |
| **Osobitná platba na cukor + osobitná platba na ovocie a zeleninu** | 20 106 385 | 18 989 897 |
| **Prechodné vnútroštátne platby** (v roku 2012 Doplnkové národné priame platby)**,** **z toho:** | 1 437 937 | 1 143 994 |
|  doplnkové platby na plochu | 1 882 | 73 |
|  chmeľ | 10 105 | 11 360 |
|  VDJ | 1 425 950 | 1 132 562 |
| **Priame platby spolu** | **370 314 671** | **365 184 751** |

Prameň: PPA, MPRV SR

Vypracoval: NPPC - VÚEPP

##  Rozvoj vidieka

Európsky poľnohospodársky fond pre rozvoj vidieka(ďalej len **„**EPFRV“) bol zriadený Nariadením Rady (ES) č. 1290/2005 z 21. júna 2005 o financovaní Spoločnej poľnohospodárskej politiky a slúži na financovanie programov rozvoja vidieka (PRV SR 2007-2013) prijatých v súlade s nariadením Rady (ES) č. 1698/2005 z 20. septembra 2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka v platnom znení a s nariadením Komisie (ES) č. 1974/2006 z 15. decembra 2006, ktorým sa ustanovujú podrobné pravidlá vykonávania nariadenia Rady (ES) č. 1698/2005. EPFRV prispieva k podpore trvalo udržateľného rozvoja vidieka v celej EÚ spôsobom, ktorý dopĺňa politiky podpory trhu v rámci Spoločnej poľnohospodárskej politiky.

Program rozvoja vidieka SR 2007-2013 (ďalej len PRV SR) pokrýva celé územie SR a je implementovaný na základe legislatívy ES. Bol schválený rozhodnutím Komisie C(2007) 6164 zo 4. decembra 2007 Európskou komisiou a dopracovaný v zmysle prvej, druhej, tretej a štvrtej modifikácie. Celková suma verejných finančných prostriedkov na celé obdobie po modifikáciách programu predstavuje 2 597 053 717 €, z toho prostriedky EÚ 1 996 908 078 € a prostriedky štátneho rozpočtu na spolufinancovanie 600 145 639 €.

Program sa realizuje prostredníctvom opatrení v rámci štyroch osí:

1. **Zvýšenie konkurencieschopnosti poľnohospodárstva a lesného hospodárstva** (opatrenia: Modernizácia fariem, Pridávanie hodnoty do poľnohospodárskych produktov a produktov lesného hospodárstva, Odbytové organizácie výrobcov, Zvyšovanie hospodárskej hodnoty lesov, Pozemkové úpravy, Odborné vzdelávanie a informačné aktivity, Využívanie poradenských služieb);
2. **Zlepšenie životného prostredia a krajiny** (opatrenia: Platby za znevýhodnené prírodné podmienky v horských oblastiach a v ostatných znevýhodnených oblastiach, platby v rámci sústavy NATURA 2000 a platby súvisiace so smernicou 200/60/ES Agroenvironmentálne platby, Platby za životné podmienky zvierat, Prvé zalesnenie poľnohospodárskej pôdy, platby v rámci sústavy NATURA 2000 – lesná pôda, Lesnícko-environmentálne platby, Obnova potenciálu lesného hospodárstva a zavedenie preventívnych opatrení);
3. **Kvalita života vo vidieckych oblastiach a diverzifikácia vidieckeho hospodárstva** (opatrenia: Diverzifikácia smerom k nepoľnohospodárskym činnostiam, Podpora činností v oblasti vidieckeho cestovného ruchu, Obnova a rozvoj obcí, občianskej vybavenosti a služieb, Vzdelávanie a informovanie, Získavanie zručností, oživovanie a vykonávanie stratégií miestneho rozvoja);
4. **Realizácia prístupu Leader** (opatrenia: Implementácia integrovaných stratégií rozvoja územia, Vykonávanie projektov spolupráce, Chod miestnej akčnej skupiny).

Podpora prostredníctvom aktivít Technickej pomoci a Národnej siete rozvoja vidieka sa zameriava na zabezpečenie efektívneho riadenia, implementácie, monitorovania, kontrolu a audit Programu rozvoja vidieka SR 2007-13 a riadenie a implementáciu národnej siete rozvoja vidieka. Tieto opatrenia sú považované za **os 5**.

**Čerpanie prostriedkov PRV SR 2007-2013 v roku 2013 podľa jednotlivých osí:**

Na opatrenia v rámci osi 1 z prostriedkov rozpočtovaných na projektové podpory, bolo v roku 2013 vyčerpaných celkom 31 933 056 €.

Z toho bolo najvyššie čerpanie prostriedkov na opatrenie Modernizácia fariem vo výške 10 659 671 €, opatrenie Infraštruktúra týkajúca sa rozvoja a adaptácie poľnohospodárstva a lesného hospodárstva vo výške 8 338 033 |€ a opatrenie Pridávanie hodnoty do poľnohospodárskych produktov a produktov lesného hospodárstva vo výške 5 859 336 €.

Z prostriedkov rozpočtovaných na opatrenia v rámci osi 2boli realizované platby na opatrenia v celkovej výške 140 626 397 €. V tom čerpanie na znevýhodnené oblasti spolu vo výške 82 514 751 €, na agroenviromentálne platby vo výške 41 641 830 €, na opatrenie Životné podmienky zvierat vo výške 7 913 750 € a na obnovu potenciálu lesného hospodárstva a zavedenie preventívnych opatrení vo výške 7 181 402 €.

V roku 2013 na opatrenia v rámci osi 3 boli realizované platby vo výške 30 088 188 €, prevažne na opatrenia Diverzifikácia smerom k nepoľnohospodárskym činnostiam v objeme 19 857 347 € a Podpora činností v oblasti vidieckeho cestovného ruchu v objeme 3 190 423 €.

Na opatrenia v rámci osi 4 – Realizácia prístupu LEADER boli použité prostriedky vo výške 15 597 529 € a to najmä na opatrenie Implementáciu integrovaných stratégií rozvoja územia v objeme 12 991 000 € na Chod miestnych akčných skupín v objeme 2 090 841 €.

Na opatrenie **Operácie technickej pomoci** a Národná sieť rozvoja vidieka bolo vyčerpaných celkom 5 881 736 €. Podpora prostredníctvom aktivít Technickej pomoci a Národnej siete rozvoja vidieka sa zameriava na zabezpečenie efektívneho riadenia, implementácie, monitorovania, kontrolu a audit Programu rozvoja vidieka SR 2007-13 a riadenie a implementáciu národnej siete rozvoja vidieka.

Kompletný prehľad výdavkov na jednotlivé opatrenia v rámci osí je v  tabuľke 47 v prílohe 10.

**Výdavky na PRV SR 2007 – 2013 za rok 2013**

v € Tabuľka 5

|  |  |  |  |
| --- | --- | --- | --- |
| **Osi**  | **Verejné výdavky spolu ( € )** | **z toho: EPFRV ( € )** | **z toho: ŠR SR ( € )** |
|
| **Os 1 spolu** | 31 933 056 | 23 726 699 | 8 206 357 |
| Os 2 spolu | 140 626 397 | 111 498 316 | 29 128 081 |
| OS 3 Spolu | 30 088 188 | 22 566 140 | 7 522 048 |
| OS 4 Spolu  | 15 597 529 | 12 348 710 | 3 248 819 |
| Operácie technickej pomoci | 5 251 386 | 3 938 540 | 1 31 2847 |
| Národná sieť rozvoja vidieka | 630 350 | 472762 | 157 588 |
| **Celkový súhrn** | **224 126 906** | **174 551 167** | **49 575 740** |

Prameň: MPRV SR

Vypracoval: NPPC - VÚEPP

Celkový objem verejných finančných prostriedkov na sedemročné obdobie je rozdelený pre celé územie SR nasledovne:

**Verejné finančné prostriedky PRV SR 2007-2013 na 7-ročné obdobie**

v € Tabuľka 6

|  |  |  |  |
| --- | --- | --- | --- |
| **Osi**  | **Verejné výdavky spolu ( € )** | **z toho: EPFRV ( € )** | **z toho: ŠR SR ( € )** |
|
| **Os 1 spolu** | 847 343 563 | 627 299 902 | 220 043 661,00 |
| Os 2 spolu | 1 273 047 680 | 1 009 093 346 | 263 954 334,00 |
| OS 3 Spolu | 344 190 458 | 257 588 233 | 86 602 225,00 |
| OS 4 Spolu  | 76 154 200 | 60 688 235 | 15 465 965,00 |
| Osi 1,2,3 a 4 spolu | 2 540 735 901 | 1 954 669 716 | 586 066 185 |
| Os 5 –Technická pomoc | 56 317 816 | 42 238 362 | 14 079 454 |
| **Celkový súhrn** | **2 597 053 717** | **1 996 908 078** | **600 145 639** |

Prameň: MPRV SR

Vypracoval: NPPC - VÚEPP

Do 31. 12. 2013 bolo v rámci PRV SR 2007 – 2013 vyhlásených spolu 33 výziev na prijímanie žiadostí o nenávratný finančný príspevok. Do konca roka 2013 bolo v informačnom systéme PPA zaregistrovaných 13 195 žiadostí – vrátane projektov konečných prijímateľov prijatých na os 4 – LEADER. Celková žiadaná suma verejných výdavkov prostredníctvom zaregistrovaných žiadostí dosiahla výšku takmer 2,26 mld. €.

Sumárne, za toto programové obdobie, bolo do konca roka 2013 uzatvorených 6 441 zmlúv o poskytnutí nenávratného finančného príspevku vo výške 1 216 072 770 € verejných výdavkov, t. j. výdavkov zo zdrojov EÚ a štátneho rozpočtu SR, z čoho 1 147 zmlúv bolo uzatvorených v rámci osi LEADER.

K termínu 31.12.2013 viacero opatrení prekročilo v kontrahovaní hranicu 90 % sedemročných disponibilných verejných výdavkov.

**Rozvoj vidieckeho cestovného ruchu**

Podľa údajov PPA a Výročnej správy o pokroku k PRV SR 2007 – 2013 za rok 2013 (NPPC-VÚEPP, EuroConsulting s.r.o., 2014) bolo kumulatívne do konca roka 2013 v rámci PRV SR 2007–2013, implementácie opatrenia 3.1 Diverzifikácia smerom k nepoľnohospodárskym činnostiam (kód 311) prijatých 809 žiadostí o nenávratný finančný príspevok s celkovou výškou žiadaného príspevku 370 800 234 €. Z 239 schválených projektov sa na cestovný ruch zameriavalo 73 %, 10 % na výrobu obnoviteľnej energie a maloobchodné činnosti a 7 % na iné vidiecke nepoľnohospodárske činnosti. Väčšina celkového objemu investícií smerovala do projektov v oblasti cestovného ruchu (73 376,39 € t. j. až 54 %).

**Štruktúra príjemcov podpory a investície podľa druhu nepoľnohospodárskej činnosti – opatrenie 311** Tabuľka 7

|  |  |  |  |  |  |
| --- | --- | --- | --- | --- | --- |
| **Druh vidieckej nepoľnohospodárskej činnosti**  | **Počet schválených žiadostí** | **Počet príjemcov****fyzické osoby** | **Počet príjemcov****právnickéosoby** | **Počet príjemcov****SPOLU** | **Celkový objem investícií** **( v tis. € )** |
| Cestovný ruch | 174 | 34 | 73 | 107 | 73 376,39 |
| Remeselné činnosti | 0 | 0 | 0 | 0 | 0 |
| Maloobchodné činnosti | 24 | 2 | 14 | 16 | 11 092,38 |
| Výroba obnoviteľnej energie | 24 | 3 | 17 | 20 | 49 583,07 |
| Iné  | 17 | 4 | 8 | 12 | 2 727,42 |
| SPOLU | **239** | 43 | 112 | 155 | 136 779,26 |

Prameň: : PPA; Výročná správa o pokroku k PRV SR 2007-2013 za rok 2013

Vypracoval: NPPC – VÚEPP

V rámci PRV SR 2007 – 2013, implementácie opatrenia 3.2 Podpora činností v oblasti vidieckeho cestovného ruchu (kód opatrenia 313) – časť A: bolo podľa údajov PPA kumulatívne k 31.12. 2013 schválených 137 projektov s celkovou výškou schváleného príspevku 11 457 923 € (kontrahovanie 43 %). Ukončených bolo 109 projektov v celkovej sume 8 833 914 € (zdroj: Výročná správa o pokroku k PRV SR 2007 – 2013 za rok 2013 (NPPC-VÚEPP, EuroConsulting s.r.o., 2014).

Počas implementácie tohto opatrenia 3.2 (kód opatrenia 313) – časť B : kumulatívne k 31.12. 2013 bolo 24 schválených projektov a schválený príspevok v hodnote 1 759 344 €. Do konca roka 2013 bolo ukončených 6 projektov v hodnote 394 145 €.

**Podporené aktivity a investície podľa druhu opatrenia - implementácia opatrenia 313 - časť B** Tabuľka 8

|  |  |  |  |
| --- | --- | --- | --- |
| **Druh opatrenia** | **Počet podporovaných nových činností** **v oblasti cestovného ruchu** | **Vyplatené verejné výdavky (tis. €)** | **Celkový objem investícií** **( v tis. € )** |
| EPFRV | SPOLU |
| Infraštruktúra na lokálnej úrovni (informačné centrá, označenie..) | 0 | 0 | 0 | 0 |
| Rekreačná infraštruktúra (prístup k prírodných oblastiam, nízkokapacitné ubytovanie, …) | 116 | 6 857,21 | 9 142,95 | 18 285,89 |
| Rozvoj/marketing služieb vidieckeho cestovného ruchu | 6 | 295,61 | 394,15 | 394,15 |
| **SPOLU** | **122** | **7 152,82** | **9 537,1** | **18 680,04** |

Prameň: : PPA; Výročná správa o pokroku k PRV SR 2007-2013 za rok 2013

Vypracoval: NPPC – VÚEPP

## Operačný program Rybné hospodárstvo

Európsky fond pre rybné hospodárstvo (ďalej aj „EFRH“) je nástrojom Spoločnej politiky rybného hospodárstva pre dosiahnutie cieľov prostredníctvom podpory Spoločenstva pre trvalo udržateľný rozvoj odvetvia rybného hospodárstva, rybolovných oblastí a vnútrozemského rybolovu. Bol zriadený nariadením Rady (ES) č. 1198/2006 z 27. júla 2006 o EFRH s účinnosťou od 1. januára 2007 na programové obdobie 2007 – 2013 .

Operačný program Rybné hospodárstvo (ďalej len OP RH SR) je dokumentom národného charakteru, ktorým sa vykonáva stratégia rozvoja rybného hospodárstva prostredníctvom opatrení v rámci prioritných osí:

**Prioritná os 2:**

Akvakultúra, spracovanie a uvádzanie produktov rybolovu a akvakultúry na trh

**Prioritná os 3 :** Opatrenia spoločného záujmu

**Prioritná os 5** : Technická pomoc

Financovanie OP RH SR vychádza z Národného strategického plánu rybného hospodárstva 2007 – 2013, ktorý bol schválený Uznesením vlády SR č. 933 z 8. novembra 2006 a je zabezpečený z  Európskeho fondu pre rybné hospodárstvo.

Medzi hlavné ciele OP RH SR patria: modernizácia, inovácia a reštrukturalizácia akvakultúry, zvýšenie konkurencieschopnosti podnikov spracujúcich produkty rybolovu a akvakultúry s dôrazom na podporu spracovania domácej produkcie a rozvoj trhu v rámci sektora rybného hospodárstva.

 Celková suma verejných finančných prostriedkov na dané programové obdobie je 18 045 729 €, z toho z prostriedkov EÚ 13 123 309 € a z prostriedkov štátneho rozpočtu SR na spolufinancovanie 4 922 420 €.

Do roku 2013 bolo v súlade s § 8 zákona č. 523/2004 Z. z. o rozpočtových pravidlách verejnej správy prevedených z predchádzajúceho obdobia 623 969 €, z toho prostriedky EÚ vo výške 444 525 € a prostriedky na spolufinancovanie vo výške 179 444 €.

V roku 2013 boli na opatrenia v rámci OP RH realizované prostriedky vo výške 1 466 211€, z toho z prostriedkov EÚ 1 088 882 € a spolufinancovanie v objeme 377 329 €, čo predstavuje 100% k upravenému rozpočtu.

**V rámci prioritnej osi 2 – Akvakultúra, spracovanie a uvádzanie produktov rybolovu a akvakultúry na trh** bolo najvyššie čerpanie výdavkov. V tom na opatrenie Investície do akvakultúry, cieľ Konvergencia 1 086 328€ a na opatrenie Investície do spracovania a uvádzania na trh, cieľ Konvergencia 239 448 €. Na opatrenie **osi 5** Technická pomoc bolo v roku 2013 vyčerpaných 24 311 € prostredníctvom MPRV SR ako konečného prijímateľa.

**Výdaje na OP RH za rok 2013**

v € Tabuľka 9

|  |  |  |  |  |
| --- | --- | --- | --- | --- |
| **Priorita/Opatrenie**  | **Názov** | **EÚ** | **ŠR** | **spolu** |
| **Priorita 2**  | 2. Akvakultúra, spracovanie a uvádzanie produktov rybolovua akvakultúry na trh | **994 332** | **331 444** | **1 325 776** |
| Opatrenie 2. 1 | 2.1 Investície do akvakultúry | 814 746 | 271 582 | 1 086 328 |
| Opatrenie 2.2   | 2.2 Investície do spracovaniaa uvádzania na trh | 179 586 | 59 862 | 239 448 |
| Opatrenie 2.3 | 2.3 Investície do akvakultúry |  |  |  |
| Opatrenie 2.4  | 2.4 Investície do spracovaniaa uvádzania na trh |  |  |  |
| **Priorita 3** | 3. Opatrenia spoločného záujmu | **76 317** | **39 807** | **116 124** |
| Opatrenie 3.2 | 3.2 Podpora a rozvoj nových trhov | 54 765 | 18 255 | 73 020 |
| Opatrenie 3.3 | 3.3 Podpora a rozvoj nových trhov mimo cieľa konvergencie | 21 552 | 21 552 | 43 104 |
| **Priorita 5** | 5. Technická pomoc | **18 233** | **6 078** | **24 311** |
| Opatrenie 5.1 | 5.1 Technická pomoc | 18 233 | 6 078 | 24 311 |
| **Spolu** |  | **1 088 882** | **377 329** | **1 466 211** |

Prameň: MPRV SR

Vypracoval: NPPC - VÚEPP

Za OP RH SR 2007 – 2013 bolo do 31. 12. 2013 na prijímanie žiadostí o nenávratný finančný príspevok vyhlásených osem výziev. Kumulatívne k 31.12.2013 bolo pre OP RH SR 2007 – 2013 prijatých 154 žiadostí v požadovanej výške verejných výdavkov 21 748 496 €, z ktorých bolo 113 projektov zazmluvnených v celkovej výške verejných výdavkov 13 148 382 €, čo predstavuje 74 % kontrahovanie všetkých disponibilných limitov. Čerpanie verejných výdavkov k 31. 12. 2013 je 51 % všetkých disponibilných limitov. Ku koncu roku 2013 bolo ukončených 81 projektov.

## Štátna pomoc a národné podpory

Štátna a minimálna pomoc v rokoch 2012 a 2013 bola zameraná predovšetkým na rozvoj malých a stredných podnikov pôsobiacich v prvotnej poľnohospodárskych výrobe, a to formou poskytovania dotácií a subvencovaných služieb na základe platných právnych predpisov.

Štátna pomoc sa poskytovala na základe schém štátnej a minimálnej pomoci, ktoré je možné v zmysle platnej legislatívy EÚ uplatňovať do 31. 12. 2013.

**Poskytla sa v zmysle legislatívy:**

* zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov,
* zákona č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov,
* zákona č. 231/1999 Z. z. o štátnej pomoci v znení neskorších predpisov,
* zákona č. 39/2007 Z. z. o veterinárnej starostlivosti v znení neskorších predpisov,
* nariadenia. vlády SR č. 319/2011 Z. z. o podpore podnikania v pôdohospodárstve a rozvoji vidieka
* vyhlášky MPRV SR č. 320/2011 Z. z. o rozsahu, spôsobe a podmienkach poskytovania podpory v lesnom hospodárstve a rozvoji vidieka.
* výnosu MPRV SR č. 570/ 2012-100 o podrobnostiach pri poskytovaní podpory vo forme pôžičky,
* zákona č.33/2013 Z. z. - o podpore poľnohospodárskej prvovýroby v roku 2013

**Národné podpory boli legislatívne zabezpečené :**

* výnosom č. 536/2011-100 o podrobnostiach pri poskytovaní podpory v pôdohospodárstve a pri rozvoji vidieka v znení neskorších predpisov.

**Dotácie na štátnu a minimálnu pomoc v rámci kapitoly MPRV SR za rok 2013**

v € Tabuľka 10

|  |  |
| --- | --- |
| **Tituly** | **Poskytnutá podpora celkom** |
|  **Nar. vlády SR č. 319/2011 Z.z. o podpore podnikania v pôdohospodárstve a rozvoji vidieka** |
| § 3  | Dotácia na zabezpečenie účasti prvovýrobcov na výstavách | 98 357 |
| § 4 | Dotácia na založenie a vedenie plemennej knihy a plemennej evidencie | 384 912 |
| § 5 | Dotácia na kontrolu úžitkovosti, testovanie a odhad plemennej hodnoty zvierat | 1 184 344 |
| § 7 | Dotácia na opeľovaciu činnosť včiel (pre podnikateľské subjekty) | 5 893 |
| § 11 | Dotácia na zamestnávanie znevýhodnených zamestnancov | 1 002 721 |
| § 14 | Dotácia na účasť spracovateľa na výstavách | 50 201 |
|  **spolu Nariadenie vlády SR č. 319/2011 Z. z.** | **2 726 428** |
| **Vyhláška MPRV SR č. 320/2011 Z. z. o rozsahu, spôsobe a podmienkach poskytovania****podpory v lesnom hospodárstve a rozvoji vidieka** |
| § 2 | Dotácia na trvalo udržateľné hospodárenie v lesoch | 1 265 000 |
| **Zákon č. 33/2013** |
| Dotácie na úhradu časti spotrebnej dane z minerálnych olejov | 7 991 180 |
| **Štátna pomoc spolu**  | **11 982 608** |

Prameň: MPRV SR,

Vypracoval: NPPC - VÚEPP

V tabuľke nie je zahrnutá suma 2 789 050 € (z toho 1 489 353 € zo zdrojov EÚ a 1 299 697 zo ŠR SR), poskytnutá v roku 2013 na Eradikáciu a prevenciu ochorení zvierat.

**Národné podpory a podpory na všeobecne prospešné aktivity za rok 2013**

v € Tabuľka 11

|  |
| --- |
| **Výnos MPRV SR č. 536/2011-100 o podrobnostiach pri poskytovaní podpory v pôdohospodárstve a pri rozvoji vidieka** |
| Dotácia na chránený chov plemenn. koní Národný žrebčín Topoľčianky š. p. | 1 529 245 |
| Dotácia na chránený chov plemenn. koní Lesy SR | 35 000 |
| Dotácia na činnosť dostihovej autority - Závodisko Bratislava | 857 000 |
| Dotácia na správu, zachovanie prevádzkyschopného stavu hydromelioračného majetku vo vlastníctve štátu a likvidáciu nefunkčných častí majetku - Hydromeliorácie Bratislava | 947 945 |
| **Národné podpory - dotácie nefinančným subjektom spolu** | **3 489 190** |
| Opeľovacia činnosť včiel (v tom: Združenie Slovenská včela 469 912,68 € a Spolok včelárov Slovenska 41 409 €) | 511 322\* |
| Organizovanie výstav, súťaží a účasť na medzinárodných podujatiach (občianske združenia) | 24 433 |
| Zabezpečenie úloh pre potreby rezortu (SPPK, SLK a SPK) | 192 475 |
| Kompenzácia strát na zvieratách v dôsledku nariadených veterinárnych opatrení pre chovateľov - nepodnikateľov | 60 000 |
| **Národné podpory - transfery jednotlivcom a neziskovým právnickým osobám celkom** | **788 230** |
| **Národné podpory celkom** | **4 277 420** |

Prameň: MPRV SR, \*Združenie Slovenská včela nevyčerpalo celú sumu poskytnutej dotácie a vrátilo do štátneho rozpočtu 1 171,62 €, na opeľovaciu činnosť včiel bolo použitých 469 912,68 €.

Vypracoval: NPPC - VÚEPP

## Celková podpora do poľnohospodárstva a potravinárstva

**Všeobecné služby**

Všeobecné služby pre poľnohospodárov boli vykonávané prevažne špecializovanými inštitúciami v rámci rezortu pôdohospodárstva. Patrí sem:

* **Výskum a vývoj:** výskumné ústavy v rezorte MPRV SR, národné opatrenia (zachovanie a starostlivosť o genofond zvierat, výskum a vývoj na zachovanie a starostlivosť o genofond rastlín, výskum a vývoj na zachovanie a rozširovanie genetického základu pestovaných rastlín),
* **Poľnohospodárske poradenstvo a vzdelávanie:** Agroinštitút, Inštitút vzdelávania veterinárnych lekárov a Agentúra pre rozvoj vidieka,
* **Služby špecializovanej štátnej správy:** Rozpočtové organizácie: Plemenárske služby štátny podnik, Štátny veterinárny ústav Zvolen, Štátna veterinárna a potravinová správa SR, Ústredný kontrolný a skúšobný ústav poľnohospodársky, Plemenárska inšpekcia SR, Technický a skúšobný ústav pôdohospodársky, TSÚP Rovinka,
* **Infraštruktúra:** pozemkové úpravy z rozpočtovej kapitoly MPRV SR,
* **Marketing a propagácia:** podpora výstav a národné opatrenia - technická podpora, Propagáciou a marketingom poľnohospodárskych výrobkov a potravín, vrátane Značky kvality SK, je poverený Výskumný ústav potravinársky (VÚP). Poskytuje aj odbornú pomoc a spoluprácu pri vypracovaní špecifikácií poľnohospodárskych výrobkov a potravín s označením pôvodu (PDO), zemepisným označením (PGI) a označením zaručených tradičných špecialít (TSG) v systéme Politiky kvality EÚ,
* **Ostatné služby:** inštitucionálne výdavky úradu MPRV SR, PPA, informatizácia rezortu, rezortná štatistika, zahraničná spolupráca rezortu.

**Štruktúra podpôr na všeobecné služby**

 v mil. € Tabuľka 12

|  |  |  |
| --- | --- | --- |
| **Tituly** | **2012** | **2013** |
| Výskum a vývoj | 7,6 | 7,1 |
| Poľnohospodárske školstvo | 0,4 | 0,4 |
| Služby organizácií štátnej správy | 61,5 | 44,5 |
| Infraštruktúra | 1,4 | 1,2 |
| Marketing a propagácia | 0,4 | 0,4 |
| Ostatné služby | 34 | 39,4 |
| **Všeobecné služby spolu** | **105,3** | **93,1** |
| Podpory na občianske združenia, nezisk. org. a štátne podniky |  | 4,2\* |
| Spolu | 105,3 | 97,3 |
|  - z rozpočtovej kapitoly MPRV SR | **99,5** | **94,3** |
|  - z ostatných zdrojov | 5,8 | 3 |

Prameň: MPRV SR, \*dotácie - národné podpory, zahrnuté v časti o štátnej pomoci a národných podporách

Vypracoval: NPPC - VÚEPP

Najväčší podiel na všeobecných službách v rokoch 2012 a 2013p mali služby ústavov špecializovanej štátnej správy, ktorých činnosť sa zameriavala predovšetkým na kontrolu dodržiavania fytosanitárnych, zooveterinárnych a hygienických predpisov, s cieľom zachovania zdravotnej nezávadnosti potravín.

**Celkové výdavky do poľnohospodárstva, rozvoja vidieka a potravinárstva v rokoch 2012 a 2013**

v mil. € Tabuľka 13

|  |  |  |
| --- | --- | --- |
| **Tituly** | **2012** | **2013** |
| **EÚ** | **SR** | **Spolu** | **EÚ** | **SR** | **Spolu** |
| **Trhovo-orientované výdavky** | 7,4 | 2,4 | 9,8 | 9,7 | 2,3 | 12,0 |
| **Priame platby\*** | 311,7 | 58,6 | 370,3 | 324,9 | 40,3 | 365,2 |
| **Program rozvoja vidieka 2007 - 2013** | 266,2 | 79,6 | 345,8 | 174,5 | 49,6 | 224,1 |
| **OP RH SR 2007 - 2013** | 2,4 | 0,8 | 3,2 | 1,1 | 0,4 | 1,5 |
| **Štátna pomoc a národné podpory** | -  | 9,1 | 9,1 |   | 16,1 | 16,1 |
| **Všeobecné služby**  | -  | 99,5 | 99,5 |   | 94,3 | 94,3 |
| **Spolu** | **587,7** | **250** | **837,7** | **510,2** | **203,0** | **713,2** |

Prameň: MPRV SR PPA, Návrh záverečného účtu za rok 2012, Návrh záverečného účtu za rok 2013

\* priame platby sú podrobne rozpísané v tabuľke č. 4, Vypracoval: NPPC - VÚEPP

Výdaje do slovenského pôdohospodárstva sa v roku 2013 znížili oproti predchádzajúcemu roku 2012 z 837,7 mil. € na 713,2 mil. € (zníženie o 14,98 %). Zníženie bolo najmä z dôvodu poklesu výdavkov na PRV 2007-2013, ktorého financovanie bolo v poslednom roku v rozhodujúcej miere ukončené. Najväčší podiel na celkových výdajoch (51,2 %) tvorili výdaje na priame platby. Druhou skupinou podpôr, ktorá sa podieľala 31,4 % na celkových výdajoch, boli prostriedky z Programu rozvoja vidieka 2007 – 2013. Zostávajúcich 17,4 % tvorili výdaje na všeobecné služby, TOV, OP RH, štátnu pomoc a národné opatrenia.“